CELEX: 62010CN0140
Language: ro
Date: 2010-03-17 00:00:00
Title: Cauza C-140/10: Cerere de pronunțare a unei hotărâri preliminare introdusă de Hof van Cassatie van België (Belgia) la 17 martie 2010 — Greenstar-Kanzi Europe NV/Jean Hustin și Jo Goossens

19.6.2010   
            
            
               RO
            
            
               Jurnalul Oficial al Uniunii Europene
            
            
               C 161/19
            
         
      Cerere de pronunțare a unei hotărâri preliminare introdusă de Hof van Cassatie van België (Belgia) la 17 martie 2010 — Greenstar-Kanzi Europe NV/Jean Hustin și Jo Goossens
      (Cauza C-140/10)
      (2010/C 161/27)
      Limba de procedură: olandeza
      
         Instanța de trimitere
      
      Hof van Cassatie van België
      
         Părțile din acțiunea principală
      
      
         Reclamantă: Greenstar-Kanzi Europe NV
      
         Pârâți: Jean Hustin și Jo Goossens
      
         Întrebările preliminare
      
      
                  1.
               
               
                  Articolul 94 din Regulamentul (CE) nr. 2100/94 (1) al Consiliului din 27 iulie 1994 de instituire a unui sistem de protecție comunitară a soiurilor de plante, astfel cum a fost modificat prin Regulamentul (CE) nr. 873/2004 (2) al Consiliului din 29 aprilie 2004, coroborat cu articolul 11 alineatul (1), cu articolul 13 alineatele (1)-(3), cu articolul 16, cu articolul 27 și cu articolul 104 din Regulamentul (CE) nr. 2100/94 menționat anterior trebuie interpretat în sensul că titularul sau posesorul de licență poate să formuleze o acțiune în contrafacere împotriva oricărei persoane care efectuează anumite acte în legătură cu un material ce a fost vândut sau cesionat acesteia din urmă de o persoană care deține o licență de exploatare dacă nu au fost respectate limitările prevăzute, pentru situația vânzării acelui material, în contractul de licență încheiat între deținătorul licenței de exploatare și titularul protecției comunitare a soiurilor de plante?
               
            
                  2.
               
               
                  În cazul unui răspuns afirmativ, este relevant pentru aprecierea încălcării protecției comunitare faptul că persoana care efectuează actele menționate mai sus cunoaște sau ar fi trebuit să cunoască limitările astfel impuse în contractul de licență menționat?
               
            
         (1)  JO L 227, p. 1, Ediție specială, 03/vol. 15, p. 197.
      
         (2)  JO L 162, p. 38, Ediție specială, 03/vol. 58, p. 165.